open-index/open-wikipedia-markdown huggingface dataset:
আইসিসি পুরুষ খেলোয়াড় র‍্যাঙ্কিং

**আইসিসি পুরুষ প্লেয়ার র‌্যাঙ্কিং** () হচ্ছে আন্তর্জাতিক ক্রিকেট খেলার সাথে সংশ্লিষ্ট খেলোয়াড়দেরকে তাদের সাম্প্রতিক ক্রীড়ানৈপুণ্যের উপর ভিত্তি করে বিশ্বব্যাপী অনুসৃত পদ্ধতি। এ র‌্যাঙ্কিংয়ের বর্তমান ব্যবসায়িক অংশীদার হিসেবে আইসিসি'র সাথে এম আর এফ টাইয়ার্স কোম্পানী ২০২০ সাল পর্যন্ত চুক্তিতে আবদ্ধ হয়েছে।

১৯৮৭ সালে টেড ডেক্সটার র‌্যাঙ্কিং পদ্ধতির ধারণা তুলে ধরেন ও এর প্রভূত উন্নতি ঘটান। র‌্যাঙ্কিং পদ্ধতির ফলে একটি অধিকতর ভালো নির্দেশক ও সূচক ব্যবস্থা তৈরী হয়েছে যা কোন খেলায় খেলোয়াড়দের বর্তমান অবস্থা ও তাদের গড় সম্বন্ধে একটি ধারণা লাভ করা যায়। খেলোয়াড়ী জীবনে গড়ের ভিত্তি হচ্ছে - একজন খেলোয়াড়ের পূর্ণাঙ্গ খেলোয়াড়ী জীবন। খেলার গতিপ্রকৃতি কিংবা বিপক্ষ দলের শক্তিমত্তা এর উপর নির্ভরশীল নয়।

মূলতঃ টেস্ট ক্রিকেটকে ঘিরে র‌্যাঙ্কিং প্রথার উদ্ভব ঘটেছে। কিন্তু পৃথকভাবে একদিনের আন্তর্জাতিক ক্রিকেটেও র‌্যাঙ্কিংয়ের অনুপ্রবেশ ঘটেছে ১৯৯৮ সালে। এছাড়া, টুয়েন্টি২০ ক্রিকেটেও র‌্যাঙ্কিং প্রথা রয়েছে। ২০০৩ সাল থেকে অদ্যাবধি ডেভিড কেনডিক্স হিসাব-নিকাশ ও র‌্যাঙ্কিং রক্ষণাবেক্ষনের সাথে জড়িত রয়েছেন।

## দলীয় র‌্যাঙ্কিং

## টেস্ট ক্রিকেট

;টেস্ট ব্যাটসম্যান

;টেস্ট বোলার

;টেস্ট অল-রাউন্ডার

### বছর শেষে শীর্ষ খেলোয়াড়

### সর্বকালের শ্রেষ্ঠ

;নয় শতাধিক রেটিং অর্জনকারী টেস্ট ব্যাটসম্যানদের তালিকা:

;নয় শতাধিক রেটিং অর্জনকারী টেস্ট বোলারদের তালিকা:

## একদিনের আন্তর্জাতিক
এম আর এফ টায়ার্স আইসিসি প্লেয়ার র‌্যাঙ্কিং কর্তৃপক্ষ ব্যাটসম্যান, বোলার ও অল-রাউন্ডারের যোগ্যতাকে নিরূপণ করে নিম্নরূপ **শীর্ষ ১০** ব্যাটসম্যান, বোলার ও অল-রাউন্ডারের তালিকা তৈরী করেছে।

;ব্যাটসম্যান

;বোলার

;অল-রাউন্ডার

### বছর শেষে শীর্ষ খেলোয়াড়

### সর্বকালের শ্রেষ্ঠ

;র‍্যাঙ্কিংয়ে শীর্ষ-১০ ওডিআই ব্যাটসম্যান

;র‍্যাঙ্কিংয়ে শীর্ষ-১০ ওডিআই বোলার

## টি২০আই ক্রিকেট

; ব্যাটসম্যান

; বোলার

; অল-রাউন্ডার

### বছর শেষে শীর্ষ খেলোয়াড়

### সর্বকালের শ্রেষ্ঠ

;র‍্যাঙ্কিংয়ে শীর্ষ-১০ টি২০আই ব্যাটসম্যান

;র‍্যাঙ্কিংয়ে শীর্ষ-১০ টি২০আই বোলার

## প্রমিলা ক্রিকেট
### একদিনের আন্তর্জাতিক

; অল-রাউন্ডার

### টি২০ ক্রিকেট

; বোলার

; অল-রাউন্ডার

## তথ্যসূত্র

## আরও দেখুন
* ক্রিকেট
* টেস্ট ক্রিকেট
* আন্তর্জাতিক ক্রিকেট কাউন্সিল
* একদিনের আন্তর্জাতিক ক্রিকেট
* হাশিম আমলা
* বাংলাদেশ জাতীয় ক্রিকেট দল
* ভারত জাতীয় ক্রিকেট দল
* দক্ষিণ আফ্রিকা জাতীয় ক্রিকেট দল
* টেস্ট ক্রিকেটে দশ হাজার বা তদূর্ধ্ব রান সংগ্রহকারী ব্যাটসম্যানের তালিকা

## বহিঃসংযোগ

* ক্রিকেটরেটিংস ডট কম

বিষয়শ্রেণী:ক্রিকেট
বিষয়শ্রেণী:একদিনের ক্রিকেট
বিষয়শ্রেণী:ক্রিকেট পুরস্কার ও র‌্যাঙ্কিং
বিষয়শ্রেণী:আইসিসি পুরস্কার ও র‌্যাঙ্কিং
আবির্ভাব (১৯৬৮-এর চলচ্চিত্র)

**আবির্ভাব** ১৯৬৮ সালে মুক্তিপ্রাপ্ত বাংলাদেশের স্বাধীনতাপূর্ব একটি পূর্ববংগীয় বাংলা ভাষার চলচ্চিত্র। জহুরুল হক ও প্রশান্ত নিয়োগির লেখা কাহিনী নিয়ে ছবিটি পরিচালনা করেছেন সুভাষ দত্ত এবং তিনি এই ছবিতে একটি চরিত্রে অভিনয়ও করেছেন। ছবির প্রধান প্রধান চরিত্রগুলোতে অভিনয় করেছেন রাজ্জাক, কবরী সারোয়ার, আজীম, শর্মিলী আহমেদ, আনোয়ার হোসেন, সুভাষ দত্ত ও নারায়ন চক্রবর্তী। এছাড়াও বিভিন্ন চরিত্রে অভিনয় করেছেন মাষ্টার ছোটু, মাসুম, অরুন কুমার, আফজাল, মেহেদী, আহাদ আলী, ফরিদ আহমেদ, তারু, মজিদ সহ আরও অনেকে।

## শ্রেষ্ঠাংশে
* রাজ্জাক -
* কবরী সারোয়ার -
* আজীম -
* শর্মিলী আহমেদ - লুনা
* আনোয়ার হোসেন -
* সুভাষ দত্ত -
* নারায়ন চক্রবর্তী -
* মাষ্টার ছোটু -
* মাসুম -
* অরুন কুমার -
* আফজাল -
* মেহেদী -
* আহাদ আলীস -
* ফরিদ আহমেদ -
* তারু -
* মজিদ -
* অত্তিমন্নু -
* নির্মল -
* রোকেয়া -
* রিমি -
* নিলুফার -
* রানী -
* আসমা -
## সঙ্গীত
** আবির্ভাব ** ছবির সঙ্গীত পরিচালনা করেন বাংলাদেশের বিখ্যাত সঙ্গীত পরিচালক সত্য সাহা।
## তথ্যসূত্র

## বহিঃসংযোগ
*  - এ

বিষয়শ্রেণী:১৯৬৮-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার পাকিস্তানি চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:সুভাষ দত্ত পরিচালিত চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
নয়নমনি

***নয়নমনি*** ১৯৭৬ সালে মুক্তিপ্রাপ্ত একটি বাংলাদেশী চলচ্চিত্র। আমজাদ হোসেন রচিত *নিরক্ষর স্বর্গে* উপন্যাস অবলম্বনে ছবিটি পরিচালনা করেছেন তিনি নিজেই। এ কে এম জাহাঙ্গীর খান নিবেদিত এই ছবিটি আলমগীর পিকচার্স লিঃ এর ব্যানারে নির্মিত হয়। ছবিটির প্রধান প্রধান চরিত্রে অভিনয় করেছেন ফারুক ও ববিতা। এছাড়া অন্যান্য চরিত্রে অভিনয় করেছেন আনোয়ার হোসেন, সুলতানা জামান, রওশন জামিল, সৈয়দ হাসান ইমাম, আনোয়ারা, এটিএম শামসুজ্জামান, ও টেলি সামাদ। চলচ্চিত্রটি ২য় জাতীয় চলচ্চিত্র পুরস্কারে তিনটি বিভাগে এবং ৪র্থ বাচসাস পুরস্কার তিনটি বিভাগে পুরস্কার অর্জন করে।

## কাহিনী সংক্ষেপ
নইমুদ্দির ঘরে ছেলে সন্তান জন্মানোর পর তার ঘরে আগুন লাগে। এতে করে গ্রামের মানুষ বলাবলি শুরু করে সেই সন্তান অলক্ষুণে। নইমুদ্দি তাই এমন সন্তানের মুখ দর্শন করতে চায় না ও আতুর ঘরে আগুন জ্বালিয়ে সব পুরিয়ে দিতে চায়। অবশেষে সে শান্ত হয়। ছেলের নাম রাখা হয় "নয়ন"। কিছু দিন পর তাকে পুলিশ ধরে নিয়ে যায়। মোড়লের হস্তক্ষেপে সে জেল থেকে বের হয়ে সন্তানসহ বউকে তালাক দেয়। বৃষ্টি ভেজা সন্ধ্যায় সে আশ্রয় নেয় গ্রামের এক গায়েনের বাড়িতে। সেই গায়েনের বাড়িতে বড় হতে থাকে নয়ন। শুরু হয় তার দুরন্তপনা। একদিন তার খেলার সাথী মনিকে গুলতি মারার অপরাধে তাকে গ্রাম ছেড়ে যেতে হয়। বেশ কিছু বছর পর গ্রামে ফিরে এসে দেখে গ্রামে মোড়লের অত্যাচারে সবাই অতিষ্ঠ। তাছাড়া মোড়ল জোর করে মনিকে বিয়ে করতে চায়। কিন্তু নয়নের জন্য মোড়ল তা পারে না। সে গোলাপ আলীসহ গ্রামের যুবকদের নিয়ে দল গঠন করে মোড়লকে উচিত শিক্ষা দেওয়ার জন্য।

## শ্রেষ্ঠাংশে
* ফারুক - নয়ন
* ববিতা - মনি
* আনোয়ার হোসেন - নইমুদ্দী
* সুলতানা জামান - কুলসুম, নয়নের মা
* আনোয়ারা - পদ্ম কাকী
* এটিএম শামসুজ্জামান - মোড়ল
* সৈয়দ হাসান ইমাম - বাউল
* টেলি সামাদ - গোলাপ আলী
* রওশন জামিল - নানী
* আখতার হোসেন - নয়নের বড় চাচা
* রীনা আকরাম - নয়নের বড় চাচী

## সংগীত
*নয়নমনি* ছায়াছবির সংগীত পরিচালনা করেছেন সত্য সাহা। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, ফেরদৌসী রহমান, ইন্দ্রমোহন রাজবংশী, ও চিত্রা সুলতানা।

## পুরস্কার
;২য় জাতীয় চলচ্চিত্র পুরস্কার
* **বিজয়ী**: শ্রেষ্ঠ অভিনেত্রী - ববিতা
* **বিজয়ী**: শ্রেষ্ঠ পার্শ্ব অভিনেত্রী - রওশন জামিল
* **বিজয়ী**: শ্রেষ্ঠ চিত্রনাট্যকার - আমজাদ হোসেন
;৪র্থ বাচসাস পুরস্কার
* **বিজয়ী**: শ্রেষ্ঠ পুরুষ কণ্ঠশিল্পী - ইন্দ্রমোহন রাজবংশী ও সৈয়দ আব্দুল হাদী (গান - "কান্দিস কেনে মন")
* **বিজয়ী**: শ্রেষ্ঠ নারী কণ্ঠশিল্পী - ফেরদৌসী রহমান (গান - "এতো সুন্দর হেরেম বাদশা")
* **বিজয়ী**: শ্রেষ্ঠ সংলাপ - আমজাদ হোসেন

## তথ্যসূত্র

## বহিঃসংযোগ

* 

বিষয়শ্রেণী:১৯৮৬-এর চলচ্চিত্র
বিষয়শ্রেণী:১৯৮০-এর দশকের নাট্য চলচ্চিত্র
বিষয়শ্রেণী:আমজাদ হোসেন পরিচালিত চলচ্চিত্র
বিষয়শ্রেণী:আমজাদ হোসেনের চিত্রনাট্য
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী উপন্যাস অবলম্বনে চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:সত্য সাহা সুরারোপিত চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:১৯৭৬-এর চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
আপস্টার্ট

থাম্ব|259x259পিক্সেল|ইউনিক্স-লাইক কম্পিউটার অপারেটিং সিস্টেম চালু হওয়ার সময় যে টাস্কগুলি সম্পন্ন করতে হয় সেগুলি ব্যবস্থাপনার কাজ করে আপস্টার্ট
**আপস্টার্ট ( )** হল একটি ইভেন্ট ভিত্তিক প্রোগ্রাম যা প্রচলিত init ডেমন এর একটি বিকল্প হিসাবে কাজ করে। ইউনিক্স-লাইক কম্পিউটার অপারেটিং সিস্টেম চালু হওয়ার সময় যে টাস্কগুলি সম্পন্ন করতে হয় সেগুলি ব্যবস্থাপনার কাজ করে এটি। স্কট জেমস রিমেন্ট এটি তৈরী করেছেন, তিনি ক্যানোনিকাল লিমিটেড এর একজন কর্মকর্তা।

## বৈশিষ্ট
সাধারণত init প্রক্রিয়াটি মূলত পাওয়ার-অনের পরে কম্পিউটারকে স্বাভাবিক চলমান অবস্থায় আনার জন্য কাজ করে, অথবা শাটডাউনের পূর্বে পরিষেবাগুলি বন্ধ করে। ফলস্বরূপ, নকশাটি সিঙ্ক্রোনাস ধরনের এবং এটি কম্পিউটারের বর্তমান কাজ শেষ না হওয়া পর্যন্ত ভবিষ্যতের/পরের কাজগুলিকে ব্লক করে।

## আরও দেখুন

* initng
* launchd
* Service Management Facility
* eINIT
* GoboLinux#Boot system
* systemd

## তথ্যসূত্র

## বহিঃসংযোগ
* Home page 
* Upstart in Launchpad
* Ubuntu's Upstart event-based init daemon
* systemd another init replacement

বিষয়শ্রেণী:মুক্ত সফটওয়্যার
বিষয়শ্রেণী:উবুন্টু (অপারেটিং সিস্টেম)
উবুন্টু ওয়ান

**উবুন্টু ওয়ান** ক্যানোনিকাল লিমিটেড পরিচালিত একটি স্টোরেজ সেবা এবং অ্যাপলিকেশন।
এই সেবার মাধ্যমে ব্যবহারকারীরা কম্পিউটার থেকে অনলাইনে ফাইল সংরক্ষণ এবং সমন্বয় করতে পারে।

## বৈশিষ্টসমূহ
উবুন্টু ওয়ান সেবাটি ব্যবহার করার জন্য একটি অ্যাপলিকেশন রয়েছে যা উবুন্টু ৯.০৪ অথবা এর পরবর্তী সংস্করণে ব্যবহার করা যায়। মাইক্রোসফট উইন্ডোজ থেকে পরীক্ষা করার জন্য একটি বেটা সংস্করণ রয়েছে, তবে ম্যাক অপারেটিই সিস্টেমে ব্যবহার করার জন্য এখন পর্যন্ত কোনো ক্লায়েন্ট অ্যাপলিকেশন নেই। উবুন্টু ওয়ানের ফ্রি অ্যাকাউন্ট থেকে বিনামূল্যে ২গিগাবাইট জায়গা ব্যবহার করা যায়। তবে ব্যবহারকারীরা প্রতিমাসে ২.৯৯ ডলারের বিনিময়ে অতিরিক্ত আরও ২০ গিগাবাইট জায়গা ব্যবহার করতে পারবে। এই প্যাকেজটি "20-packs" নামে পরিচিত।

উবুন্টু ওয়ান মোবাইলের মাধ্যমে আইফোন এবং অ্যান্ড্রোয়েড ফোনে মিউজিক স্ট্রিমিং এর সুবিধা পাওয়া যায়। প্রতি মাসে ৩.৯৯ ডলারের বিনিময়ে এই সেবা ব্যবহার করা যাবে।

উবুন্টু ওয়ান ড্রপবক্স, Box.net, Mozy, Wuala, Humyo, iDisk and Live Mesh এর মত একই ধরনের সেবা প্রদান করে। ক্লায়েন্ট অংশটি তৈরী করা হয়েছে পাইথন প্রোগ্রামিং ভাষায়ে। লো-লেভেল নেটওয়ার্কিং এর জন্য টুইস্টেড এবং প্রোটোকল সংক্রান্ত বর্ণনার জন্য Protocol Buffers ব্যবহার করা হয়েছে।

## আরও দেখুন

* List of online backup services

## তথ্যসূত্র

## বহিঃসংযোগ

* 
* Ubuntu One wiki page on the Ubuntu Wiki
* Floss Weekly 99 podcast with Ubuntu One developer Stuart Langridge

বিষয়শ্রেণী:মুক্ত সফটওয়্যার
বিষয়শ্রেণী:লিনাক্স
বিষয়শ্রেণী:২০১৪-এ বিলুপ্ত ইন্টারনেট সম্পত্তি
বিষয়শ্রেণী:ক্লাউড স্টোরেজ
বিষয়শ্রেণী:ফাইল হোস্টিং
বিষয়শ্রেণী:ফাইল আদান প্রদান সেবা
বিষয়শ্রেণী:মুক্ত পাইথন সফটওয়্যার প্রোগ্রাম
বিষয়শ্রেণী:উবুন্টু (অপারেটিং সিস্টেম)
ফরাসি চুম্বন

thumb|ফরাসি চুম্বনরত জুটি

**ফরাসি চুম্বন** হলো সজোরে ঠোঁটে ঠোঁট লাগিয়ে কামনাসিক্ত এরূপ চুম্বনে এক জনের জিহবা দাঁতের ফাঁক দিয়ে অপরের মুখগহ্বরে প্রবেশ করে এবং জিহবাকে আশ্লেষে স্পর্শ করে। বিশ্বের বিভিন্ন অংশে উন্মুক্তস্থানে এ ধরনের চুম্বনকে অনাচার ও অগ্রহণযোগ্য বিবেচনা করা হয়।

## ব্যুৎপত্তি

*ফরাসি চুম্বন* কথাটি যে ফ্রান্স থেকেই এসেছে তেমন কোনো প্রমাণ পাওয়া যায় না। ফ্রান্সে এ ধরনের চুম্বনকে *baiser amoureux* (ভালোবাসার চুম্বন) বা *baiser avec la langue* (জিহবাচুম্বন), এমন কি অতীতে, *baiser florentin* বা ফ্লোরেন্সিয়ান চুম্বন বলা হতো। উল্লেখ্য ফ্রান্সের উত্তরাঞ্চলের কিছু জায়গায় একে *baiser anglais* বা ইংলিশ চুম্বন বলা হয়।

## স্বাস্থ্যঝুকি
ফরাসি চুম্বন সম্পূর্ণ নিরাপদ নয়। এতে একজনের মুখ থেকে নিসরণ কৃত লালা অন্যজনের মুখে প্রবেশ করে। লালায় কোন রোগজীবাণু থাকলে তা  জীবাণুবাহীর শরীর থেকে অন্যজনের শরীরে সংবাহিত হয় ও রোগের জন্ম দেয়।

## তথ্যসূত্র

## বহিঃসংযোগ
* How to Kiss Someone Passionately
* How to French Kiss at wikiHow
* French Kissing of Many Different Partners Can Quadruple a Teenager's Risk of Meningitis, BBC News

বিষয়শ্রেণী:জৈবিক লিঙ্গ
বিষয়শ্রেণী:চুম্বন
বিষয়শ্রেণী:মৌখিক কামোত্তেজকতা
জুলিয়ান লেনন

**জুলিয়ান লেনন** (জন্ম: ৮ এপ্রিল ১৯৬৩) ছিলেন একজন গায়ক, অভিনেতা, গীতিকার। তিনি জনপ্রিয় ব্যান্ড দ্য বিটলস এর সদস্য জন লেনন এর বড় ছেলে। তার উদ্দেশ্যে পল ম্যাকার্টনি দ্য বিটলস এর বিখ্যাত *হেই জুড* গানটি লিখেন।

## প্রাথমিক জীবন
জুলিয়ান লেনন লিভারপুলে জন্মগ্রহণ করেন। তিনি জন লেনন ও সিনথিয়া লেনন এর একমাত্র ছেলে। শুরুর দিকে জুলিয়ান লেনন ও স্ত্রী সিনথিয়াকে জন লেনন জনসাধারণ থেকে আড়ালে রাখতেন। কারণ বিটলস তৎকালীন ব্যাবস্থাপক ব্রায়ান এপ্সটাইন মনে করতেন, দ্য বিটলস এর অসংখ্য মেয়ে ভক্তের কাছে জন লেনন অবিবাহিত হিসেবেই বেশি আকাঙ্খিত ছিলেন। দ্য বিটলস অনেক গানের অনুপ্রেরণা ছিলেন জুলিয়ান। দ্য বিটলস এর *গুড নাইট* গানটি জন লেনন জুলিয়ানকে ছেলেবেলায় ঘুমপাড়ানি সঙ্গীত হিসেবে গেয়ে শোনাতেন। অপর একটি গান *লুসি ইন দ্য স্কাই উইথ ডাইমন্ড* এর বিষয় ছিল জুলিয়ানের একটি চিত্রকর্ম, যা তার একাজন সহপাঠী কে নিয়ে আঁকা। 

১৯৬৮ সালে জন লেনন ও সিনথিয়া লেনন এর বিবাহ বিচ্ছেদ এর পর পল ম্যাকার্টনি একদিন জুলিয়ানকে দেখতে সিনথিয়ার বাসায় যান। গাড়িতেই স্নেহের জুলিয়ানকে সান্ত্বনা দাওয়ার কথা চিন্তা করে পল *হেই জুড* গানটি লিখে ফেলেন। গানটি পরবর্তীকালে দ্য বিটলস এর অন্যতম সফল গান হিসেবে পরিবেশিত হয়।

## একক ক্যারিয়ার
জুলিয়ান লেননের প্রথম এ্যালবাম ১৯৮৪ সালে মুক্তি পায়। এর পর অনিয়মিত ধারায় তিনি এ্যালবাম বের করেন। এ পর্যন্ত তার ৮টি স্টুডিও অ্যালবাম বের হয়েছে।

## সিনেমা
জন লেনন এর উপর বিভিন্ন তথ্যচিত্র ছাড়াও জুলিয়ান কয়েকটি সিনেমাতে অভিনয় করেন।

## তথ্যসূত্র

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আটলান্টিক রেকর্ডসের শিল্পী
বিষয়শ্রেণী:ইংরেজ রক গিটারবাদক
বিষয়শ্রেণী:ইংরেজ বহু-যন্ত্রবাদক
বিষয়শ্রেণী:ইংরেজ পুরুষ গিটারবাদক
বিষয়শ্রেণী:ইংরেজ গায়ক-গীতরচয়িতা
বিষয়শ্রেণী:ইংরেজ রক সঙ্গীতজ্ঞ
বিষয়শ্রেণী:১৯৬৩-এ জন্ম
বিষয়শ্রেণী:২০শ শতাব্দীর ইংরেজ সঙ্গীতশিল্পী
বিষয়শ্রেণী:২১শ শতাব্দীর ইংরেজ সঙ্গীতশিল্পী
বিষয়শ্রেণী:ইংরেজ গায়ক
বিষয়শ্রেণী:ইংরেজ সঙ্গীতশিল্পী-গীতরচয়িতা
বিষয়শ্রেণী:আইরিশ বংশোদ্ভূত ইংরেজ ব্যক্তি
বিষয়শ্রেণী:ইংরেজ জনহিতৈষী
বিষয়শ্রেণী:ইংরেজ রক সঙ্গীতশিল্পী
বিষয়শ্রেণী:ইংরেজ পপ সঙ্গীতশিল্পী
বিষয়শ্রেণী:ইংরেজ রক কিবোর্ডবাদক
জন ডাল্টন

**জন ডাল্টন** (৬ সেপ্টেম্বর ১৭৬৬ - ২৭ জুলাই ১৮৪৪) হলেন একজন ইংরেজ রসায়নবিদ, স্কুলশিক্ষক, আবহাওয়া বিজ্ঞানী ও পদার্থবিদ। তিনি তার "পারমাণবিক তত্ত্ব"(Atomic Theory) এবং "বর্ণান্ধতা" (Colour Blindness) বিষয়ে কাজের জন্য খ্যাতি অর্জন করেছেন। 

## বাল্যকাল
ইংল্যান্ডের ঈগলসফিল্ড নামক স্থানে এক 'কোয়কার' পরিবারে জন্মগ্রহণ করেন জন ডাল্টন। ১৫ বছর বয়সে তিনি তার বড় ভাই জনাথনের সাথে, কেন্দালে অবস্থিত এক বিদ্যালয় পরিচালনার কাজে নিয়োজিত ছিলেন। ১৭৯৩ সালে তিনি ম্যানচেস্টারে চলে যান এবং সেখান এক অন্ধ দার্শনিকের থেকে বিজ্ঞান সংক্রান্ত সকল জ্ঞান অর্জন করেন। ডাল্টন তারপর গণিত এবং দর্শণের শিক্ষক হিসেবে 'নিউ কলেজ'-এ কাজ শুরু করেন। 

## মৃত্যু
১৮৩৭ সালে, ডাল্টনের একটি মাইনর স্ট্রোক হয়। এবং ১৮৩৮ সালে দ্বিতীয়বার তার স্ট্রোক হয় এবং তিনি বাকশক্তি হারান। যদিও তিনি কাজ-কর্ম চালিয়ে যেতে পারতেন। ১৮৪৪ সালের মে মাসে, তার আরেকটি স্ট্রোক হয়। ১৮৪৪ সালের ২৬ জুলাইয়ে, তার হাত কাঁপতে থাকে। এবং ২৭ জুলাই, ১৮৪৪ সালে, ম্যানচেস্টারে, ডাল্টন তার বিছানা থেকে পরে যান এবং তার সহকারী তা প্রত্যক্ষ করেন এবং ডাল্টনকে মৃত হিসেবে দেখতে পান।

## আরো দেখুন
* পরমাণু তত্ত্ব
* বর্ণান্ধত্য

## তথ্যসূত্র

বিষয়শ্রেণী:ইংরেজ রসায়নবিদ
বিষয়শ্রেণী:১৭৬৬-এ জন্ম
বিষয়শ্রেণী:১৮৪৪-এ মৃত্যু
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:ব্রিটিশ পদার্থবিজ্ঞানী
বিষয়শ্রেণী:বর্ণ দর্শনশক্তি
বিষয়শ্রেণী:ইংরেজ আবহাওয়াবিজ্ঞানী
বিষয়শ্রেণী:রয়েল সোসাইটির সভ্য
বিষয়শ্রেণী:রয়েল পদক বিজয়ী
সিনথিয়া লেনন

**সিনথিয়া লেনন** (জন্ম ১০ সেপ্টেম্বর ১৯৩৯) ছিলেন গায়ক জন লেনন এর সাবেক স্ত্রী। লিভারপুল কলেজ অব আর্ট এ পড়াশোনা করার সময় তাদের মধ্যে সম্পর্ক হয় । ১৯৬২ সাল থেকে ১৯৬৮ সাল পর্যন্ত তারা বিবাহিত ছিলেন। সিনথিয়ার গর্ভে জন লেনন এর পুত্র জুলিয়ান লেনন এর জন্ম হয়।

## তথ্যসূত্র

বিষয়শ্রেণী:১৯৩৯-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:ইংরেজ লেখিকা
বিষয়শ্রেণী:ব্রিটিশ লেখিকা
বিষয়শ্রেণী:ইংরেজ নারী কবি
গ্রেনেড

**গ্রেনেড** এক প্রকারের নিক্ষেপণযোগ্য বোমা। হ্যান্ড গ্রেনেড বা হস্তনিক্ষেপিত গ্রেনেড হলো এমন ধরনের গ্রেনেড যা সৈন্যরা নিক্ষেপ করে থাকে। এছাড়া গ্রেনেড লঞ্চার নামক অস্ত্র দিয়ে উচ্চ গতিতে গ্রেনেড নিক্ষেপ করা যায়।

## নকশা
thumb|right|এম২১ এইচইএটি রাইফেল গ্রেনেডের স্কিমেটিক নকশা

অধিকাংশ গ্রেনেডই বিসফোরণের পরে চারিদিকে ছররা বা ধাতুর টুকরো বা শার্পনেল অতি দ্রুত গতিতে ছড়িয়ে পড়ে। কোনো কোনো গ্রেনেড, যেমন স্মোক গ্রেনেড ছররা নিক্ষেপের বদলে ধোঁয়া ছড়ায়। গ্রেনেডের ভিতরে বিস্ফোরক রাসায়নিক পদার্থ থাকে এবং ফিউজের জন্য ছোট একটি ছিদ্র থাকে। আধুনিক গ্রেনেডের ভিতরের একটি যন্ত্রাংশ দিয়ে গ্রেনেডের ফিউজ জ্বালানো হয়।

গ্রেনেডের বৈশিষ্ট হলো:
থাম্ব|গ্রেনেডের মধ্যে
* মারণক্ষমতা সুনির্দিষ্ট কিন্তু ক্ষুদ্র এলাকায় সীমাবদ্ধ থাকে। (৫ মিটার ব্যাসার্ধের এলাকা)
* আহত করার দূরত্ব বেশ বড়, প্রায় ১৫ মিটার দূরত্বের মধ্যে থাকা ব্যক্তিদের আহত করতে পারে।
* ফিউজ খুলে নিক্ষেপের পরে বিস্ফোরিত হওয়ার আগে পর্যন্ত কিছুটা সময় হাতে পাওয়া যায়, ফলে নিক্ষেপকারী নিরাপদে থাকেন।

হস্তনিক্ষেপিত গ্রেনেডের অংশগুলো হলো
* মূল অংশ, যার ভিতরটা ফাঁপা
* বিস্ফোরক পদার্থ, যা মূল অংশের ভিতরে ভরা থাকে
* ফিউজ, যা বিসফোরণের সূত্রপাত করে

বিষয়শ্রেণী:বিস্ফোরক অস্ত্র
বিষয়শ্রেণী:গ্রেনেড
বিষয়শ্রেণী:অ-প্রাণঘাতী অস্ত্র
বিষয়শ্রেণী:৮ম শতাব্দীতে প্রবর্তিত
সুত্তপিটক

থাম্ব|পালি ভাষায় রচিত ত্রিপিটক
**সুত্তপিটক** () বা **সূত্রপিটক** () পালি ভাষায় রচিত বৌদ্ধ ধর্ম গ্রন্থ তিপিটকের দ্বিতীয় পিটক। এই পিটকে গৌতম বুদ্ধ ও তাঁর প্রধান শিষ্যদের দ্বারা ব্যক্ত দশ সহস্রাধিক সুত্ত রয়েছে।

## নিকায়
থেরবাদ সুত্তপিটক পাঁচটি নিকায়ে বিভক্ত।  এই পাঁচটি নিকায় হল- 
* দীর্ঘ নিকায় - এই নিকায়ে সুত্তপিটকের দীর্ঘতম চৌত্রিশটি সুত্তগুলি লিপিবদ্ধ রয়েছে। 
* মজ্ঝিমনিকায় - এই নিকায়ে সুত্তপিটকের একশত বাহান্নটি সুত্ত লিপিবদ্ধ রয়েছে। 
* সংযুত্তনিকায় - এই নিকায়ে দুই হাজার আটশত উননব্বইটি সুত্ত ছাপ্পান্নটি সংযুত্তে বিভক্ত রয়েছে।
* অঙ্গুত্তরনিকায় - এই নিকায়ে এগারোটি নিপাতে সহস্রাধিক সুত্ত লিপিবদ্ধ রয়েছে। 
* খুদ্দকনিকায় - এই নিকায় খুদ্দকপাঠ, ধম্মপদ, উদান, ইতিবুত্তক, সুত্তনিপাত, বিমানবত্থু, পেতবত্থু, থেরগাথা, থেরীগাথা, অপদান, বুদ্ধবংস, চরিয়াপিটক, জাতক, মহানিদ্দেস, চূলনিদ্দেস এবং পটিসম্ভিদামগ্গ নামক পনেরোটি গ্রন্থে বিভক্ত।

## তথ্যসূত্র

বিষয়শ্রেণী:ত্রিপিটক
বিষয়শ্রেণী:সুত্তপিটক
বাস (কম্পিউটার)

**কম্পিউটার বাস** () কম্পিউটারের মাদারবোর্ডে বিদ্যমান মাইক্রোপ্রসেসর এবং অন্যান্য চিপ বা কমপোনেন্ট গুলি বিদ্যুৎ পরিবাহী লাইনের মাধ্যমে সংযুক্ত - সংযোগ স্থাপনকারী এই লাইনগুলোকে বাস বলে । অর্থাৎ পিসির এক অংশ অপরাপর অংশের সাথে যে পদ্ধতিতে যোগাযোগ স্থাপনে সক্ষম হয় তার নাম বাস বা সিষ্টেম বাস। এক কথায়, পিসির বাহ্যিক বা অভ্যন্তরীণ অংশের পরস্পরের সাথে যে যোগাযোগ সূত্র দ্বারা সংযুক্ত সেটাই হচেছ বাস। প্রসেসর, চিপসেট, ভিডিও এডাপ্টর, প্রাইমারী মেমোরী, ক্যাশ মেমোরী, হার্ড ডিস্ক, ফ্লপি ড্রাইভ, ল্যান কার্ড, সাউন্ড কার্ড, প্রভৃতি সব অনুষঙ্গ ও ডিভাইস সিষ্টেম বাস দ্বারা সংযুক্ত। এ সব বাসকে পরিচালনার জন্য রয়েছে বাস কন্ট্রোলার যা যোগাযোগকে সুষ্ঠুভাবে সম্পাদন করতে সহায়তা করে। এই বাস কন্ট্রেলার বর্তমানে চিপসেট নামে পরিচিত।

বিদ্যুৎ পরিবাহী লাইন হিসাবে উন্নত মানের কপার তার ব্যবহার করা হয়। প্রতিটি ট্রাকে ১ বিট করে তথ্য ধারণ করে। কয়েকটি ট্রাকের সমন্বয়ে বাস গঠিত হয়। বিভিন্ন প্রকার কাজের জন্য ব্যবহৃত বাসগুলো বিভিন্ন নামে পরিচিত। বাস গুলো তিন ধরনের -
 
* ডাটা বাস
* এড্রেস বাস
* কন্ট্রোল বাস

## ডাটা বাস
এর কাজ হচ্ছে বিভিন্ন চিপের মধ্যে তথ্য আদান প্রদান করা। এই বাসের মাধ্যমে ডাটা উভয় দিকেই যাতায়াত করতে পারে তাই ইহাকে Bidirectional বাস বলে। একটি বাসের মধ্যে যে কয়টি তার এই আদান প্রদান করতে পারে তাকে তত বিটের বাস বলা হয়। ডাটা বাস ৮ বিট , ১৬বিট, ৩২ বিট ও ৬৪ বিটের হতে পারে। বলা বাহুল্য বেশি বিটের ডাটা বাস দ্রূত ও বেশি পরিমাণ ডাটা ট্রান্সফার করতে পারবে।

## এড্রেস বাস
হচ্ছে একগুচছ পথ যার মাধ্যমে কোন তথ্য পাঠিয়ে কম্পিউটারে রক্ষিত কোন ডাটা খোজা অথবা নতুন কোন ডাটা রাখার নির্দেশ পাঠানো যায়। এড্রেস বাসের কাজ হচ্ছে ডাটা কোথা থেকে কোথায় গেল তা তার লোকেশন বা স্থান শনাক্ত করা। সিপিইউকে তথ্য Read/Write করতে হলে ইহাকে অবশ্যই আই/ও পোর্ট অথবা সিস্টেম মেমোরীর লোকেশন জানতে হবে, এড্রেস বাসের দ্বারা এই লোকেশন বা স্থান নির্ধারন করা যায় । একটি এড্রেস বাস কত সংখ্যক বিট ধারণ করে তার উপরে নির্ভর করে যে কত সংখ্যক লোকেশন বা এড্রেসে প্রবেশ করতে পারবে। যেমন, ২০ এড্রেস লাইন বিশিষ্ট বাস ১ মিলিয়ন (সঠিক ১,০৪৮,৫৭৬) লোকেশন এবং ২৪ এড্রেস লাইন বিশিষ্ট বাস ১৬ মিলিয়ন (সঠিক ১৬,৭৭২,২১৬ ) লোকেশন বা স্থান এড্রেস করতে পারে। এড্রেস বাস হচ্ছে একমুখী - এ বাসটি সিপিইউ থেকে ডাটা সংগ্রহ পুর্বক অন্যান্য অংশে প্রেরণ করে। প্রসেসরে এড্রেস বাসের সংখ্যা অনেক বেশি হতে পারে ।

উভয় বাসই প্রসেসরে স্বাধীনভাবে থাকে । চিপ ডিজাইনররা তাদের ইচেছমত ও সুবিধানুয়ায়ী সাইজ নির্ধারন করে থাকে। তবে প্রসেসরে ডাটা বাসের সংখ্যা বেশি হলে এড্রেস বাসের সংখ্যাও বেশি হবে। কারণ ডাটা বাস প্রসেসর কি পরিমাণ তথ্য প্রসেস করছে তা জানিয়ে দেয় এবং এড্রেস বাস প্রসেসর কি পরিমাণ মেমোরী নিয়ে কাজ করতে পারে তা জানিয়ে দেয়।

## কন্ট্রোল বাস
সিপিইউ থেকে সংকেত বা নির্দেশ বহন পুর্বক সংশিষ্ট অংশ গুলোতে প্রেরণ করে। ইহাও দ্বিমুখী বা Bidirectional বাস । এই বাস দ্বারা আদান প্রদান অপারেশনকে সামঞ্জস্য ও শৃংক্ষলাবদ্ধ করা হয়। ইহা নিম্নলিখিত কার্য্যগুলি সম্পন্ন করে

* মেমোরী অথবা আই/ও লোকেশন থেকে তথ্য Read/Write করে।
* ইন্টারাপ্ট চ্যানেল কন্ট্রোল করে।
* সিপিইউ টেস্ট এবং রিটেষ্ট করে।
* ডিএমএ কন্ট্রোল করে।
* সিপিইউ ষ্ট্যাটাস ও প্যারিটি চেকিং করে।
* ক্যাশ অপারেশন কনোট্রাল করে।

## তথ্যসূত্র

বিষয়শ্রেণী:মাদারবোর্ড
বিষয়শ্রেণী:ডিজিটাল ইলেকট্রনিক্স
বিষয়শ্রেণী:কম্পিউটার বাস
এ দেশ তোমার আমার

**এ দেশ তোমার আমার** ১৯৫৯ সালে মুক্তিপ্রাপ্ত বাংলাদেশের স্বাধীনতা-পূর্ব তৎকালীন পূর্ব পাকিস্তানি একটি বাংলা ভাষার চলচ্চিত্র। ছবিটি পরিচালনা করেছেন এহতেশাম। ছবির প্রধান দুটি চরিত্রে অভিনয় করেছেন আনিস ও সুমিতা দেবী। এছাড়াও বিভিন্ন চরিত্রে অভিনয় করেছেন রহমান, মাধুরী চ্যাটার্জী, সুভাষ দত্ত, দাগু বর্দ্ধন, স্বপ্না, সুলতান, মেজবাহউদ্দিন, বাদশাহ্, গোপালদে, জহীর চৌধুরীসহ আরও অনেকে।

## কাহিনী সংক্ষেপ
প্রলয়কারী দ্বিতীয় বিশ্বযুদ্ধ শেষ হয় ১৯৪৫ সালে। বিশ্বযুদ্ধ অবসানের সঙ্গে সঙ্গে পাক-ভারত উপমহাদেশে শুরু হয় এক নতুন সংগ্রাম। সে সংগ্রাম পৃথিবীর সবচেয়ে পুরোনো সংগ্রাম- সে দাবী দেশের আজাদীর, মানুষের বেঁচে থাকবার। সে সংগ্রাম যখন দেশের প্রতি গ্রামে, প্রতিটি গৃহে ছড়িয়ে পড়ে সেই ১৯৪৭ সালে এই গল্পের শুরু- পূর্ব বাংলার অসংখ্য গ্রামের মাঝে একটি গ্রাম কাপাশ তলিতে। সে গ্রামের পরোপকারী জমিদার বিপত্নীক খান বাহাদুর আব্দুল আজিজ আজ মৃত্যুশয্যায়। জমিদার মৃত্যুকালে জমিদারীসহ তার একমাত্র মেয়ে শাহানাকে তুলে দেন ছোট ভাইয়ের হাতে। শাহানাও তার বাবার মতো পরোপকারী। গ্রামের সংগ্রামী বীর সন্তান হারুনের সাথে ভাললাগা থেকে ভালবাসার সম্পর্ক গড়ে ওঠে। ওরা দুজনে মিলে সবসময় যে কোন সংকটে গ্রাম ও গ্রামের মানুষের পাশে থাকতে চায়। বাঁধ ভেঙ্গে গ্রামে পানি প্রবেশ করতে থাকে। হারুন গ্রামের সবাইকে একত্রিত করে নতুন বাঁধ দিতে চাইলে- শাহানার চাচা জমিদার ও তার খাস চামচা কানুলাল বিভিন্ন ষড়যন্ত্র করে বাঁধের কাজে বাধা দেয়।

-পরিশেষে সততা ও জনতার দুই শক্তি মিলিত হয়ে সব বাধা অতিক্রম করে নতুন বাঁধ দিয়ে গ্রামকে রক্ষা করে সবাই।

## প্রেরণা

## শ্রেষ্ঠাংশে

* আনিস - হারুন
* সুমিতা দেবী - শাহানা
* রহমান -
* মাধুরী চ্যাটার্জী -
* আজিম
* সুভাষ দত্ত - কানুলাল
* দাগু বর্দ্ধন -
* স্বপ্না -
* সুলবান -
* মেজবাহউদ্দিন -
* বাদশাহ্ -
* গোপাল দে -
* জহীর চৌধুরী -
* আমীর আলী -
* অরুন -
* খোকন -
* অলি -
* হায়দার -

## সংগীত
**এ দেশ তোমার আমার** ছবির সংগীত পরিচালনা ও গীত রচনা করেন খান আতাউর রহমান।

## আরো দেখুন
* ১৯৫৯ সালের ঢালিউড চলচ্চিত্রের তালিকা

## তথ্যসূত্র

## বহিঃসংযোগ

* 
* 

বিষয়শ্রেণী:১৯৫৯-এর চলচ্চিত্র
বিষয়শ্রেণী:১৯৫০-এর দশকের নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলা ভাষার পাকিস্তানি চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:পাকিস্তানি চলচ্চিত্র
বিষয়শ্রেণী:পাকিস্তানি নাট্য চলচ্চিত্র
বিষয়শ্রেণী:এহতেশাম পরিচালিত চলচ্চিত্র
বিষয়শ্রেণী:খান আতাউর রহমান সুরারোপিত চলচ্চিত্র
বিষয়শ্রেণী:১৯৫০-এর দশকের বাংলা ভাষার চলচ্চিত্র
বসু-আইনস্টাইন পরিসংখ্যান

**বসু আইনস্টাইন পরিসংখ্যান** এর মাধ্যমে পূর্ণ সাংখ্যিক স্পিন বিশিষ্ট মৌলিক কণার পরিসাংখ্যিক বণ্টন ব্যাখ্যা করা যায়। বাঙালি পদার্থবিজ্ঞানী সত্যেন্দ্রনাথ বসু এবং আলবার্ট আইনস্টাইন যৌথভাবে এটি আবিষ্কার করেন। যেসব কণা এই পরিসংখ্যান মেনে চলে তাদেরকে বসুর নাম অনুসারে বোসন নামে অভিহিত করা হয়। এই কণাগুলোর স্পিন সব সময় পূর্ণ সংখ্যা হয় এবং এরা পাউলির বর্জন নীতি মেনে চলে না, অর্থাৎ একই শক্তি দশায় একাধিক বোসন থাকতে পারে।

## প্রতিপাদন
ধরা যাক, 
\displaystyle i একটি শক্তি স্তর যার শক্তি
\displaystyle \varepsilon_i এবং যেখানে মোট
\displaystyle n_i সংখ্যক কণা রয়েছে। স্তরটিতে আবার
\displaystyle g_i
সংখ্যক উপস্তর তথা শক্তি দশা আছে যাদের প্রত্যেকের শক্তি সমান এবং যাদের একটিকে অন্যটি থেকে পৃথক করা যায়। উদাহরণস্বরূপ, দুটি কণার ভরবেগ পৃথক হলে তাদের একটিকে অন্যটি থেকে পৃথক করা সম্ভব, কিন্তু তারা উভয়েই একটি শক্তি দশায় অবস্থান করতে পারে। 
\displaystyle g_i কে বলা হয় \displaystyle i শক্তি স্তরের অপজাত্য বা ডিজেনারেসি। কোন স্তরে যত সংখ্যক সম শক্তির দশা থাকে সেটিই উক্ত স্তরের ডিজেনারেসি। আগেই বলা হয়েছে, একই শক্তি দশায় একাধিক বোসন থাকতে পারে। প্রকৃতপক্ষে কেবল একাধিক নয়, একই দশায় অসংখ্য বোসনও থাকতে পারে। পরিসংখ্যানের হিসাব নিকাশের সময় এটি খেয়াল রাখতে হয়।

বিষয়শ্রেণী:পরিসাংখ্যিক গতিবিদ্যা
বিষয়শ্রেণী:আলবার্ট আইনস্টাইন
বিষয়শ্রেণী:কোয়ান্টাম ক্ষেত্র তত্ত্ব
বিষয়শ্রেণী:পদার্থবিজ্ঞানের ধারণা
বিষয়শ্রেণী:পরিসংখ্যানিক বলবিজ্ঞান
সিলেট ইঞ্জিনিয়ারিং কলেজ

**সিলেট ইঞ্জিনিয়ারিং কলেজ** বাংলাদেশের সিলেট শহরে অবস্থিত একটি স্নাতক পর্যায়ের সরকারি প্রকৌশল কলেজ যা ২০০৭ সালে প্রতিষ্ঠিত হয়। সিলেট ইঞ্জিনিয়ারিং কলেজ শাহজালাল বিজ্ঞান ও প্রযুক্তি বিশ্ববিদ্যালয় এর অধিভুক্ত প্রকৌশল কলেজ।

## শিক্ষাঙ্গন
সিলেট ইঞ্জিনিয়ারিং কলেজ সিলেট শহরের টিলাগড় এলাকায় অবস্থিত। এই প্রকৌশল কলেজটি ৮ একর জায়গা নিয়ে গঠিত।এর পাশেই রয়েছে সিলেট কৃষি বিশ্ববিদ্যালয়। ৩টি একাডেমিক ভবন (সিএসই, ইইই, সিই ভবন), ১টি লাইব্রেরি ও প্রশাসনিক ভবন, অধ্যক্ষের বাসভবন, শিক্ষক ও কর্মকর্তাদের বাসভবন নিয়ে কলেজের পুরো কাঠামোটি গঠিত। এছাড়াও ছাত্রদের জন্য ২টি ও ছাত্রীদের ১টি আবাসিক হল রয়েছে।

## বিভাগসমুহ
# তড়িৎ ও ইলেক্ট্রনিক প্রকৌশল বিভাগ
# পুরকৌশল বিভাগ
# কম্পিউটার বিজ্ঞান ও প্রকৌশল বিভাগ

প্রতিটি বিভাগ ৪ বছর মেয়াদি বি.এস.সি.(ইঞ্জিনিয়ারিং) ডিগ্রী প্রদান করে থাকে।

## ভর্তি প্রক্রিয়া
এসএসসি এবং এইসএসসিতে বিজ্ঞান বিভাগ থেকে উত্তীর্ণ শিক্ষার্থীরা মোট জিপিএ এর ভিত্তিতে লিখিত ভর্তি পরীক্ষার মাধ্যমে ভর্তি হতে পারে।একাডেমিক কার্যক্রম বছরে ২টি সেমিস্টারে ক্রেডিট পদ্ধতিতে সম্পন্ন হয়। ভর্তি প্রক্রিয়া প্রকৌশল বিশ্ববিদ্যালয়ের আদলে হয়ে থাকে।

## কার্যক্রম
সাপ্তাহিক ছুটির দিন (শুক্রবার ও শনিবার) বাদে প্রতিদিন সকাল ৮ টা থেকে বিকেল ৫টা পর্যন্ত ক্লাস হয়ে থাকে। এছাড়াও শিক্ষার্থীদের জন্য শিক্ষা সফরের আয়োজন করা হয়। কলেজে সব রকম প্রশাসনিক কর্মকাণ্ড সম্পন্ন করে এর প্রশাসনিক কার্যালয়। প্রশাসনিক কার্যালয়ের অধীনস্থ আরো কয়েকটি উপবিভাগ রয়েছে। বছরজুড়েই ক্যাম্পাসে নানারকম সাংস্কৃতিক কর্মকাণ্ড চলে এবং বিশেষ দিবস উদযাপিত হয়। যেমন - আন্তর্জাতিক মাতৃভাষা দিবস, স্বাধীনতা দিবস, বিজয় দিবস, বৈশাখ, বসন্ত বরণ, রবীন্দ্র জয়ন্তী ইত্যাদি।

## ক্যাম্পাস রেডিও
কলেজের কম্পিউটার বিজ্ঞান ও প্রকৌশল বিভাগের পরিচালনায় একটি “ক্যাম্পাস রেডিও” সম্প্রচারিত হয়। মূলতঃ কলেজের শিক্ষার্থীরাই এটি পরিচালনা করে থাকে।

## কেন্দ্রীয় গ্রন্থাগার
গ্রন্থাগারটি প্রশাসনিক ভবনের পাশে অবস্থিত। এটি প্রয়োজনীয় বইয়ে সমৃদ্ধ। প্রতিটি কক্ষে প্রায় ৫০ জন শিক্ষার্থী অধ্যয়ন করতে পারে। প্রয়োজনে তারা বই ধার নিতে পারে।
## সহশিক্ষা কার্যক্রম
সহশিক্ষা কার্যক্রম পরিচালনার জন্য ক্যাম্পাসে বিভিন্ন সামাজিক ও সাংস্কৃতিক সংগঠন রয়েছে । জাতীয় দিবস, প্রতিষ্ঠাবার্ষিকী ও  বিশেষ বিশেষ দিনে এসব সংগঠন বিভিন্ন অনুষ্ঠান আয়োজন করে থাকে। 
* পেন্টাটোন
* স্বরবর্ণ সাংস্কৃতিক সংগঠন
* SEC সিএসই সোসাইটি 
* রংবাজ 
* SEC ডিবেট সোসাইটি 
* আহবান (ক্যাম্পাস ব্যান্ডদল) 
* SEC ফটোগ্রাফিক এসোসিয়েশন
* SEC সনাতন হিন্দু সোসাইটি 
* SEC ক্রিকেটারস এসোসিয়েশন
* SEC Cyclis

## তথ্যসূত্র

## বহিঃসংযোগ
* 

বিষয়শ্রেণী:২০০৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০৭-এ বাংলাদেশে প্রতিষ্ঠিত
বিষয়শ্রেণী:সিলেট জেলার মহাবিদ্যালয়
বিষয়শ্রেণী:শাহজালাল বিশ্ববিদ্যালয়ের অধিভুক্ত প্রকৌশল কলেজ
বিষয়শ্রেণী:বাংলাদেশের প্রকৌশল বিশ্ববিদ্যালয় ও মহাবিদ্যালয়
বিষয়শ্রেণী:বাংলাদেশের বিশেষায়িত বিশ্ববিদ্যালয় ও মহাবিদ্যালয়
জ্ঞানপীঠ পুরস্কার

**জ্ঞানপীঠ পুরস্কার** ভারতের সর্বোচ্চ সাহিত্য পুরস্কার। দ্য টাইমস অফ ইন্ডিয়া পত্রিকার প্রকাশক সাহু জৈন পরিবার কর্তৃক প্রতিষ্ঠিত অছিপরিষদ 'ভারতীয় জ্ঞানপীঠ' এই পুরস্কারটি প্রদান করে থাকে।

## পুরস্কার
সংস্কৃত ভাষায় *জ্ঞানপীঠ* শব্দের অর্থ "**জ্ঞানের বেদি"**।

পুরস্কারের অর্থমূল্য ৭০০,০০০ টাকা। সঙ্গে জ্ঞান, শিল্পকলা ও সংগীতের দেবী সরস্বতীর একটি প্রতিমূর্তি এবং একটি মানপত্র দেওয়া হয়।

১৯৬১ সালে জ্ঞানপীঠ পুরস্কার চালু হয়। ১৯৬৫ সালে মালয়ালম লেখক জি শঙ্কর কুরুপ প্রথম এই পুরস্কার লাভ করেন। যেকোনো ভারতীয় নাগরিক, যিনি ভারতের কোনো একটি সরকারি ভাষায় সাহিত্যচর্চা করেন, তিনিই এই পুরস্কারের যোগ্য বিবেচিত হতে পারেন।

১৯৮২ সালের আগে পর্যন্ত কোনো একটি নির্দিষ্ট বইয়ের জন্য জ্ঞানপীঠ পুরস্কার দেওয়া হত। কিন্তু তার পর থেকে ভারতীয় সাহিত্যে জীবনব্যাপী অবদানের জন্য এই পুরস্কার দেওয়া হতে থাকে। কন্নড় ভাষায় ৮ জন, হিন্দিতে মোট ১০ জন, বাংলা ভাষায় ৬ জন, উর্দুতে ৪ জন, গুজরাতি ভাষায় ৪ জন, ওড়িয়া ভাষায় ৪ জন,  মারাঠিতে ৪ জন, মালয়ালম ভাষায় ৬ জন, অসমীয়া ভাষায় ২ জন, তেলুগু ভাষায় ৩ জন, তামিল ও পাঞ্জাবি ভাষায় ২ জন এবং সংস্কৃত ভাষায় ১ জন এই পুরস্কার লাভ করেন। ২০০৫ ও ২০০৬ সালের পুরস্কার ২০০৮ সালের ২২ নভেম্বর ঘোষিত হয়েছিল। ২০০৫ সালে হিন্দি লেখক কুঁয়ার নারায়ণ এবং ২০০৬ সালে কোঙ্কণি লেখক রবীন্দ্র কেলেকর ও সংস্কৃত পণ্ডিত সত্যব্রত শাস্ত্রী যুগ্মভাবে এই পুরস্কার পান। সত্যব্রত শাস্ত্রী প্রথম জ্ঞানপীঠ পুরস্কার-জয়ী সংস্কৃত লেখক। ২০১৭ সালে  এই পুরস্কারে সম্মানিত হয়েছেন হিন্দি সাহিত্যের  কৃষ্ণা সোবতি (Krishna Sobti)। ২০১৯ সালে সর্বশেষ এই পুরস্কারে সম্মানিত হয়েছেন মালয়ালম সাহিত্যের আক্কিথাম অছুতাম নাম্বুথিরি।

## জ্ঞানপীঠ প্রাপকগণ

## তথ্যসূত্র

## আরো পড়ুন
* 

## বহিঃসংযোগ

* 
* জ্ঞানপীঠ পুরস্কারের প্রাতিষ্ঠানিক ওয়েবসাইট 
* জ্ঞানপীঠ পুরস্কার প্রাপকদের তালিকা

বিষয়শ্রেণী:ভারতীয় সাহিত্য পুরস্কার
বিষয়শ্রেণী:জ্ঞানপীঠ পুরস্কার বিজয়ী
পয়সা

**পয়সা** বিভিন্ন দেশে ব্যবহৃত মুদ্রার একটি একক। এই শব্দটি আবার মুদ্রা ও সম্পত্তি অর্থেও প্রচলিত। বাংলাদেশ ও ভারতে পয়সা হচ্ছে টাকার ১০০ ভাগের ১ ভাগ। নেপাল ও পাকিস্তানে পয়সা হচ্ছে রুপির ১০০ ভাগের ১ ভাগ। ওমানে বাইসা হচ্ছে ওমানি রিয়ালের ১০০০ ভাগের এক ভাগ।

## ব্যুৎপত্তি
"পয়সা" শব্দটি সংস্কৃত "পদাংশ" ( *পদাঁশ্অ*) থেকে প্রাপ্ত, যার অর্থ "এক-চতুর্থাংশ"। "পদাংশ" শব্দটি আবার "পদ" ও "অংশ" নিয়ে গঠিত। ঔপনিবেশিক কেনিয়াতেও "পেসা" (pesa) শব্দটি প্রচলিত। বর্মী ভাষায় মুদ্রার চলতি নাম *পাইক্সান্* () হিন্দি *প্যাসা* () হতে উদ্ভূত।

## ব্যবহার
* নেপালি পয়সা = নেপালি রুপির ১০০ ভাগের ১ ভাগ (অপ্রচলিত)
* পাকিস্তানি পয়সা = পাকিস্তানি রুপির ১০০ ভাগের ১ ভাগ (১ অক্টোবর ২০১৪-এ সরকারিভাবে মুদ্রারহিত)
* বাংলাদেশি পয়সা = বাংলাদেশি টাকার ১০০ ভাগের ১ ভাগ (অপ্রচলিত)
* ভারতীয় পয়সা = ভারতীয় টাকার ১০০ ভাগের ১ ভাগ (কেবল ৫০ পয়সা প্রচলিত)
* ওমানি বাইসা = ওমানি রিয়ালের ১০০০ ভাগের ১ ভাগ

## চিত্রশালা

৫০ পয়সা ২০০১ সালের নকশা সম্মূখভাগ - 50 Paisa year 2001 Front Part.png|৫০ বাংলাদেশি পয়সা (২০০১)
৫০ পয়সা ২০০১ সালের নকশা - 50 Paisa year 2001 Back Part.png|৫০ বাংলাদেশি পয়সা (২০০১, বিপরীত)
50 Paise coin, India, 1982.jpg|৫০ ভারতীয় পয়সা (১৯৮২)
100 Baisa Oman.png|১০০ ওমানি বাইসা নোট (১৯৯৫)
100 Baisa Oman reverso.png|১০০ ওমানি বাইসা নোট (১৯৯৫, বিপরীত)


## তথ্যসূত্র

বিষয়শ্রেণী:রুপি
বিষয়শ্রেণী:এশিয়ার মুদ্রা
বিষয়শ্রেণী:বাংলাদেশের মুদ্রা
বিষয়শ্রেণী:ভারতের ধাতব মুদ্রা
বিষয়শ্রেণী:পাকিস্তানের মুদ্রা
বিষয়শ্রেণী:নেপালের অর্থনীতি
সলংগা আন্দোলন

**সলংগা আন্দোলন** ভারতীয় উপমহাদেশে তৎকালীন ব্রিটিশবিরোধী একটি আন্দোলন। এই আন্দোলন দমনে ব্রিটিশ হত্যাকান্ডকে 'বাংলার জালিয়ানওলাবাগ হত্যাকান্ড' হিসাবে বিবেচনা করা হয়।

## ইতিহাস
১৯২২ সালের ২৭ জানুয়ারি তরুণ নেতা মাওলানা আবদুর রশীদ তর্কবাগীশ এর নেতৃত্বে তৎকালীন পাবনা জেলার সিরাজগঞ্জ মহকুমার সলঙ্গা হাটে ব্রিটিশবিরোধী আন্দোলনের সূত্রপাত ঘটে। ঐ দিন প্রায় ১২০০ প্রতিবাদী মানুষ ব্রিটিশ পুলিশ বাহিনীর গুলিতে প্রাণ হারায়। আহত হয় ৪০০০-এরও বেশি। নিহতদের লাশের সাথে সংজ্ঞাহীন আহতদের উঠিয়ে নিয়ে ব্রিটিশ পুলিশ সিরাজগঞ্জের রহমতগঞ্জে গণকবর দেয়।

ঘটনার আগে ১৯২২ সালের জানুয়ারি মাসে বগুড়া ও পাবনা সীমান্তের ঘটনাস্থল থেকে প্রায় ২০ কিলোমিটার দূরে চান্দাইকোনায় পুলিশ স্বেচ্ছাসেবকদের সাপ্তাহিক বাজারে পণ্য বর্জন করতে বাধা দেয়। এতে জনগণ ক্ষিপ্ত হয়ে পুলিশের হাত থেকে রাইফেলটি ছিনিয়ে নিয়ে বাজারের কাছে ফুলজোর নদীতে ফেলে দেয়। এই ঘটনায় পুলিশ এলাকার কংগ্রেস কর্মী ও জনসাধারণের প্রতি প্রতিহিংসাপরায়ণ হয়ে ওঠে।

## কারণ
রক্তাক্ত সলংগা তদানিন্তন পাবনা জেলার সলংগা একটি বর্ধিষ্ণু ব্যবসায়িক জনপদ। সপ্তাহে ২ দিন হাট বসতো। ১৯২২ সালে ২৭ জানুয়ারি শুক্রবার ছিল বড় হাটবার। মাওলানা আবদুর রশীদ তর্কবাগীশ এর নেতৃত্বে অসহযোগ ও খেলাফত আন্দোলনের কর্মীরা হাটে নেমেছে বিলেতি পণ্য ক্রয় বিক্রয় বন্ধ করতে। আর এই স্বদেশী আন্দোলনের কর্মীদের রুখতে ছুটে আসে তদানিন্তন পাবনা জেলা ম্যাজিষ্ট্রেট জনাব আর. এন. দাস, জেলা পুলিশ সুপার ও সিরাজগঞ্জ মহকুমা প্রসাশক জনাব এস. কে. সিংহসহ ৪০ জন সশস্ত্র লাল পাগড়ীওয়ালা পুলিশের একটি দল। সলংগার গো-হাটায় ছিল বিপ্লবী স্বদেশী কর্মীদের অফিস। পুলিশ এসে তার ব্যাটিলিয়নদের নিয়ে কংগ্রেস অফিস ঘেড়াও দিয়ে গ্রেফতার করে নেতৃত্বদানকারী মাওলানা আবদুর রশীদ তর্কবাগীশকে। সঙ্গে সঙ্গে জনতার মধ্যে থেকে ম্যাজিষ্ট্রেট, পুলিশ সুপার ও মহুকুমা অফিসারকে ঘিরে জনতা তাদের প্রাণপ্রিয় নেতাকে উদ্ধারের জন্য মিছিল বের করে। জনতার ঢল ও আক্রোশ দেখে ম্যাজিষ্ট্রেট জনতাকে ছত্রভঙ্গ করতে পুলিশকে গুলি চালাতে নির্দেশ দেয়। শুরু হয়ে বুলেট-বৃষ্টি। ৪০টি রাইফেলের মধ্যে মাত্র একটি রাইফেল থেকে কোনো গুলি বের হয়নী। ঐ রাইফেলটি ছিল একজন বাঙ্গালী পুলিশের। এই পৈশাচিক হত্যাকান্ডে হতাহতের সরকারি সংখ্যা ৪৫০০ দেখানো হলেও বেসরকারি মতে ১০০০০-এরও অধিক হবে বলে জানা যায়। সলংগা হাটের হত্যাকান্ডের ঘটনা জালিয়ানওয়ালাবাগ হত্যাকাণ্ডের চেয়ে বহুগুণ ভয়ংকর নৃশংস। অথচ ভারতীয় উপমহাদেশের ইতিহাসে উপমহাদেশের স্বাধীনতা সংগ্রামের তথা শতাব্দির গুরুত্বপূর্ণ এই ঘটনা অত্যন্ত রহস্যজনকভাবে চাপা পড়ে আছে। বস্ততপক্ষে ভারতীয় উপমহাদেশে ১৯২২ সালের বৃটিশবিরোধী স্বাধীনতা সংগ্রামে সলংগা হত্যাকান্ডের ঘটনা যেমন সবচেয়ে নৃশংস পাশবিক তেমনি নিহতের সংখ্যা সর্বাধিক।

## ঐতিহাসিক গুরুত্ব
বর্তমানে, ২৭ জানুয়ারি সেসব শহীদদের স্মরণ করে "সলংগা দিবস" পালিত হয়।

## তথ্যসূত্র

বিষয়শ্রেণী:সিরাজগঞ্জ জেলা
বিষয়শ্রেণী:ব্রিটিশ ভারতে হত্যাকাণ্ড
বিষয়শ্রেণী:ভারতীয় উপমহাদেশের ইতিহাস
বিষয়শ্রেণী:বেঙ্গল প্রেসিডেন্সি
বিষয়শ্রেণী:২০শ_শতাব্দীতে_ভারতে_গণহত্যা
বিরাজ বৌ

***বিরাজবৌ*** শরৎচন্দ্র চট্টোপাধ্যায় রচিত একটি জনপ্রিয় উপন্যাস। ভারতবর্ষ পত্রিকায় ১৩২৩ বঙ্গাব্দের পৌষ ও মাঘ সংখ্যায় উপন্যাসখানি প্রকাশিত হয়। বিরাজবৌ উক্ত পত্রিকায় প্রকাশিত শরৎচন্দ্রের প্রথম উপন্যাস। ১৩২৩ বঙ্গাব্দের বৈশাখ মাসে (১৯১৪ খ্রিস্টাব্দের ২ মে) গুরুদাস চট্টোপাধ্যায় অ্যান্ড সন্স থেকে বইটি পুস্তকাকারে প্রকাশিত হয়। লেখকের দ্বিতীয় মুদ্রিত বই এটি।

শরৎচন্দ্র প্রথমে গল্পের আকারে বিরাজবৌ রচনা করেছিলেন। পরে বন্ধু যোগেন্দ্রনাথ সরকারের পীড়াপীড়িতে এটি উপন্যাসের আকারে পরিবর্ধিত করেন। লেখকের রেঙ্গুন প্রবাসকালে উপন্যাসটি রচিত হয়েছিল। প্রকাশক গুরুদাস চট্টোপাধ্যায় অ্যান্ড সন্সকে শরৎচন্দ্র এই বইটির স্বত্ত্ব দু'শো টাকায় বিক্রি করে দিয়েছিলেন।

সেকালে বিবাহের উপহার হিসেবে বইটি খুব জনপ্রিয় হওয়ায় লাল কালিতে ছাপা উপন্যাসের একটি বিশেষ সংস্করণ প্রকাশিত হয়েছিল।

## উপন্যাসের সংক্ষিপ্তসার

নীলাম্বর ও পীতাম্বর দুই ভাই। দাদা নীলাম্বর বুদ্ধিহীন, অথচ পরোপকারী। উপার্জন করেন না। শুধু প্রচুর গাঁজা খান। ভাই পীতাম্বর সংসারী মানুষ। তিনি নিজের উপার্জন নষ্ট না করে পৈত্রিক সম্পত্তি দু'ভাগ করে দিয়ে বাড়ির মাঝে পাঁচিল তুলে দিলেন। নীলাম্বরের স্ত্রী বিরাজমোহিনী এতে কষ্টে পড়লেন। দুই ভাইয়ের একমাত্র বোন হরিমতির দেখাশোনার ভার নীলাম্বরকেই নিতে হল। হরিমতির বিয়ে দিতে এবং তার স্বামীর পড়াশোনার খরচ জোগাতে নীলাম্বরকে বিষয়সম্পত্তি-জমিজমা সব বন্ধক রাখতে হল। কিন্তু বিরাজের পরামর্শ সত্ত্বেও মমতাবশত পৈতৃক সম্পত্তি বিক্রি করতে পারলেন না। বিরাজ নিজে অভুক্ত থেকেও স্বামীর অন্ন জোগাতে লাগল।

ইতোমধ্যে গ্রামের নতুন জমিদার রাজেন্দ্রকুমার সুন্দরী বিরাজের প্রতি আকৃষ্ট হলেন। তিনি বিরাজকে দেখার জন্য মাছ ধরার আছিলায় পুকুরে ছিপ ফেলে বসে থাকতেন। একদিন স্নান করতে গিয়ে ঘাটে রাজেন্দ্রকুমারকে দেখে বিরাজ তাঁকে খুব অপমান করলেন। সেরাতে চাল ধার করতে বেরিয়ে গাঁজাখোর স্বামীর সন্দেহভাজন হয়ে স্বামীর ছোঁড়া পানের ডিবেয় আহত হলেন বিরাজ। অপমানিতা হয়ে গৃহত্যাগ করে বিরাজ উঠলেন জমিদারের বজরায়। কিন্তু সেখানে বিপদ বুঝে গঙ্গায় ঝাঁপ দিলেন তিনি। কারা তাকে উদ্ধার করে ইমামবাড়া হাসপাতালে দিল। হাসপাতাল থেকে ছাড়া পেয়ে দাসীবৃত্তি-ভিক্ষাবৃত্তি করে শেষে তারকেশ্বরে উপস্থিত হলেন বিরাজ। সেখানে তীর্থযাত্রী নীলাম্বরের সঙ্গে তাঁর দেখা হল। কিন্তু তখন তাঁর শেষ অবস্থা। অবশেষে অনুতপ্ত স্বামীর কোলে মাথা রেখে শেষনিঃশ্বাস ত্যাগ করলেন তিনি।

## তথ্যসূত্র

* শরৎ রচনাবলী, প্রথম খণ্ড, শরৎচন্দ্র চট্টোপাধ্যায়, তুলি-কলম।
* শরৎ সাহিত্যকোষ, বারিদবরণ ঘোষ, পুনশ্চ (পৃ. ৭৭-৭৮)

বিষয়শ্রেণী:শরৎচন্দ্র চট্টোপাধ্যায়ের উপন্যাস
বিষয়শ্রেণী:বাংলা ভাষার ভারতীয় উপন্যাস
ব্লেজ পাস্কাল

**ব্লেজ পাস্কাল** (; জুন ১৯, ১৬২৩-আগস্ট ১৬৬২) একজন ফরাসি গণিতবিদ, পদার্থবিদ, উদ্ভাবক, লেখক এবং ক্যাথলিক দার্শনিক। তিনি একজন বিস্ময় বালক ছিলেন। তিনি তার ট্যাক্স কালেক্টর বাবার কাছে শিক্ষা লাভ করেছিলেন। পাস্কালের জীবনের শুরুর দিকের কাজ ছিল প্রকৃতি ও ব্যবহারিক বিজ্ঞানের উপর, যেখানে প্রবাহী পদার্থের সম্পর্কিত তার বিশেষ গুরুত্বপূর্ণ অবদান ছিল। তিনি প্রথম "চাপ" এবং "শূন্য অবস্থা" ধারণা স্পষ্ট করেন। পাস্কাল বৈজ্ঞানিক পদ্ধতির পক্ষে লিখতেন।

১৬৪২ সালে কিশোর অবস্থায় তিনি গণনাকারী যন্ত্র উদ্ভাবনে অগ্রনী ভূমিকা পালন করেন। তিন বছর প্রচেষ্টা এবং ৫০টি মডেল তৈরির পর তিনি যান্ত্রিক গণনাকারী যন্ত্র  আবিষ্কার করেন। পরের দশ বছরে তিনি এমন বিশটি যন্ত্র উদ্ভাবন করেন। তিনি সারা বিশ্বের প্রথম শ্রেনীর গণিতবিদদের মধ্যে একজন ছিলেন। গবেষণার দুটি প্রধান বিষয় উদ্ভাবনে তিনি বিশেষ অবদান রাখেন। মাত্র ১৬ বছর বয়সে তিনি অভিক্ষেপ জ্যামিতির উপর একটি তাৎপর্যপূর্ন নিবন্ধ লিখেন, পরে তা সম্ভব্যতার তত্ত্বের সাথে সুসঙ্গত হয় যা আধুনিক অর্থনীতি এবং সমাজ বিজ্ঞানকে প্রভাবিত করেছে। 

Jansenism অপবাদের কারণে, ১৬৪৬ সালে ব্লেজ পাস্কাল এবং তার বোন জাকুলিন ক্যাথলিক ধর্মীয় আন্দোলনে যুক্ত হয়েছিলেন। ১৬৫১ সালে তার পিতা মারা যান। ১৬৫৪ সালের শেষের দিকে তিনি রহস্যময় কিছু অভিজ্ঞতার সম্মুখীন হন। তাই তার বৈজ্ঞানিক কর্মযজ্ঞ বন্ধ করে শুরু করেন জীবনের দ্বিতীয় অধ্যায়, যেখানে নিজেকে নিয়োজিত করেন দর্শন ও ধর্মতত্ত্বে। এই সময় তিনি পাটিগণিতিক ত্রিভুজের উপর একটি গুরুত্বপূর্ণ নিবন্ধ লেখেন। ১৬৫৮ ও ১৬৫৯ সালের মধ্যে তিনি বৃত্ত নিয়ে লেখেন এবং বিভিন্ন কঠিন বস্তুর আয়তন নির্ণয়ে তার প্রয়োগ আলোচনা করেন।
 
পাস্কাল ভগ্ন স্বাস্থ্যের অধিকারী ছিলেন এবং তার ৩৯তম জন্মদিনের পরের মাসেই তিনি মৃত্যুবরণ করেন। 

আপনি বর্তমানে লগ ইন করেননি। এই পৃষ্ঠার সম্পাদনার ইতিহাসে আপনার আইপি অ্যাড্রেস সার্বজনীনভাবে সংরক্ষিত হবে। যদি আপনি একটি অ্যাকাউন্ট তৈরি করেন,আপনি আপনার আইপি অ্যাড্রেসকে গোপন রাখতে পারবেন ও অন্যান্য অনেক কিছু সুবিধা পাবেন। আপনার আইপিতে পাঠানো বার্তা আপনার আলাপ পাতায় আপনি দেখতে পারেন। 
দয়া করে আপনার পরীক্ষামূলক সম্পাদনা সংরক্ষণ করবেন না। আপনি যদি কোন পরীক্ষানিরীক্ষা করতে চান, খেলাঘর

## প্রাথমিক জীবনও শিক্ষা

## গণিতে অবদান
### গণিতের দর্শন
## বিজ্ঞানে অবদান
## পরবর্তী জীবন, ধর্ম, দর্শন এবং সাহিত্য
## কর্মকাণ্ড

## তথ্যসূত্র

## বহিঃসংযোগ
* পাস্কালের স্মৃতিশালা 
* জীবন চরিত ফরাসি ভাষায়
* ব্লেজ পাস্কালের কাজসমুহ প্রজেক্ট গুটেনবার্গ
* ব্লেজ লের কর্মযজ্ঞ ইন্টারনেট আর্কাইভ
* ১৯৭৭ সালে ৫০০ ফরাসি ব্যাংকনোটের উপর পাস্কালের প্রতিকৃতি 
* ব্লেজ পাস্কালের কাজের ধারা এবং তালিকা

বিষয়শ্রেণী:পদার্থবিজ্ঞানী
বিষয়শ্রেণী:ফরাসি দার্শনিক
বিষয়শ্রেণী:গণিতবিদ
বিষয়শ্রেণী:১৬২৩-এ জন্ম
বিষয়শ্রেণী:১৬৬২-এ মৃত্যু
বিষয়শ্রেণী:১৭শ শতাব্দীর দার্শনিক
বিষয়শ্রেণী:নাস্তিকতার সমালোচক
বিষয়শ্রেণী:রোমান ক্যাথলিক ধর্মে ধর্মান্তরিত
বিষয়শ্রেণী:প্রবাহী গতিবিজ্ঞানী
বিষয়শ্রেণী:ফরাসি গণিতবিদ
বিষয়শ্রেণী:ফরাসি পদার্থবিজ্ঞানী
বিষয়শ্রেণী:রোমান ক্যাথলিক দার্শনিক
বাতাসি পাখি

**বাতাসি** (Swift) একদল ছোট অাকৃতির আকাশচারী পাখি। দৈহিক গড়নের দিক থেকে আবাবিলদের সাথে এদের অসম্ভব সাদৃশ্য থাকলেও প্রকৃতপক্ষে এরা দু'টি ভিন্ন দলের পাখি। সকল বাতাসি Apodiformes (অ্যাপোডিফর্মিস) বর্গের অন্তর্গত **[[Apodidae]]** (অ্যাপোডিডি) গোত্রের অন্তর্ভুক্ত। এদের দেহ কাল অথবা ছাই বর্ণের পালক দিয়ে আবৃত। পালকে সাদা বা ধূসর ছাপ দেখা যায়। আকারে ছোট। গোত্রীয় বৈশিষ্ট্য অনুযায়ী এদের পা ক্ষুদ্র। সরু, পশ্চাদমুখী ডানা এদেরকে দ্রুত উড়তে সাহায্য করে।

## স্বভাব
বাতাসির বিভিন্ন প্রজাতিকে প্রাচ্য এবং অস্ট্রেলিয়াতে দেখা যায়। বাংলাদেশে মোট ৭ প্রজাতির স্থায়ী এবং ১ প্রজাতির পরিযায়ী বাতাসি আছে।
দৈহিক আকৃতির কারণে এরা অত্যন্ত দ্রুত উড়তে সক্ষম।প্রায় সারাদিনই এরা উড়াউড়ি করে। উড়ন্ত অবস্থাতেই এরা খাদ্য সংগ্রহ করে থাকে। এদের খাদ্য তালিকায় আছে বিভিন্ন কীট-পতঙ্গ যেমন, উই পোকা, জাবপোকা, বোলতা, মৌমাছি, উড়ুক্বু পিঁপড়া ইত্যাদি।
সাধারণত, রাতের বেলায় এরা বাসায় ঘুমিয়ে কাটায়। তবে কোন কোন প্রজাতির বাতাসি প্রজননকালে রাতেও উড়ে বেড়ায়।
মুখ-নিঃসৃত আঠালো লালা এদের বাসা নির্মাণের প্রধান উপাদান। এর মাধ্যমে এরা বাসার উপকরণ জোড়া লাগায়,গাছের সাথে বাসা সংযুক্ত রাখে।তবে প্রজাতিভেদে নির্মাণ কৌশলে ভিন্নতা দেখা যায়।
স্ত্রী ও পুরুষ পাখি একত্রে বাসা তৈরি করে, ডিমে তা দেয় এবং বাচ্চাদের লালনপালন করে থাকে।

## বাংলাদেশে প্রাপ্ত প্রজাতি
**FAMILY: Apodidae**
* স্থায়ী প্রজাতি
** ঘর বাতাসি House swift *Apus affinis*
** তালবাতাসি Asian Palm Swift *Cypsiurus balasiensis* 
** Crested Treeswift *Hemiprocne longipennis* 
** পাহাড়ি বাতাসি Alpine Swift *Tachymarptis melba*
* পরিযায়ী প্রজাতি
** Fork-tailed swift *Apus pacificus*

## তথ্যসূত্র


*
*
মিডিয়াবুন্টু

**মিডিয়াবুন্টু ** ডেবিয়ান প্যাকেজের একটি রিপোজিটরী যা আইনগত বিশেষ কিছু কারণে উবুন্টু ডিস্টিবিউশনের সাথে যুক্ত করা সম্ভব নয়। এছাড়া কপিরাইট, লাইসেন্স অথবা পার্টনারের চুক্তির নীতি অথবা বিভিন্ন জিওগ্রাফিকাল অবস্থানের বিশেষ আইন, রীতিনীতির কারণেও রয়েছে যেমন:

# মালিকানাধিন সফটওয়্যার, এর ফরম্যাট, অ্যালগরিদম এবং অন্যান্য বৈশিষ্ট
# স্বাধীনভাবে যোগাযোগ এবং মতামত প্রকাশে আইনগত বাধা
# ক্রিপ্টগ্রাফি এর মত বিশেষ ধরনের প্রযুক্তি ব্যবহারে বাধা
# সফটওয়্যার প্রযুক্তি আমদানিতে বাধা, এবং কোনো কোনো ক্ষেত্রে বিশেষ অনুমতির প্রয়োজন
# উবুন্টু ইউনিভার্সেস রিপোজিটরীর সাথে ব্যবহারে অসামঞ্জস্যতা

এই সকল বিশেষ রীতিনীতির ফলে অনেক ফ্রি এবং ফ্রি-নয় এমন সফটওয়্যার ব্যবহারে বিশেষ সমস্যা সৃষ্টি হতে পারে। মিডিয়াবুন্টু প্যাকাজে এমন ধরনের বেশ কিছু সফটওয়্যার সংকলন ও বিতরণ করা হয়। ব্যবহারকারী অথবা বিশেষ এলাকায় মিডিয়াবুন্টু থেকে ডাউনলোড, ব্যবহার ও বিতরণ অনৈতিক বলে মনে হতে পারে।

মিডিয়াবুন্টুর কিছু সফটওয়্যার হল: অ্যাক্রোবেট রীডার, ফ্রি নয় এমন কোডেক, গুগল আর্থ, রিয়েল প্লেয়ার।

## আরও দেখুন
* Getdeb
* SuperDeb
* Penguin Liberation Front (Mandriva equivalent)
* Packman (openSUSE equivalent)
* Livna (Fedora equivalent)

## তথ্যসূত্র

## বহিঃসংযোগ
* Medibuntu

বিষয়শ্রেণী:উবুন্টু (অপারেটিং সিস্টেম)
বিষয়শ্রেণী:ডেবিয়ান
বিষয়শ্রেণী:ওপেন সোর্স
বিষয়শ্রেণী:লিনাক্স ডিস্ট্রিবিউশন
বিষয়শ্রেণী:অপারেটিং সিস্টেম
বিষয়শ্রেণী:মুক্ত সফটওয়্যার
জাতীয়তাবাদী কংগ্রেস পার্টি

**জাতীয়তাবাদী কংগ্রেস পার্টি** (**এনসিপি**) () ভারতের মহারাষ্ট্র রাজ্যের একটি আঞ্চলিক রাজনৈতিক দল।

১৯৯৯ সালের ২০ মে শরদ পওয়ার, পি এ সাংমা ও তারিক আনোয়ার ভারতীয় জাতীয় কংগ্রেস থেকে বহিষ্কৃত হন। কংগ্রেস-সভানেত্রী সনিয়া গান্ধী বিদেশি বংশোদ্ভূত হওয়ায় তারা তার বিরোধিতা করেছিলেন। পরে ২৫ মে তারা জাতীয়তাবাদী কংগ্রেস পার্টি গঠন করেন। গঠনের সময় মহারাষ্ট্রের ভারতীয় কংগ্রেস (সমাজতন্ত্রী) দলটি এনসিপি-এর সঙ্গে মিশে যায়।

এনসিপি-এর নির্বাচনী প্রতীক একটি ঘড়ি যার কাঁটাদুটি দশটা দশ (১০:১০)-এর ঘরে স্থির হয়ে রয়েছে।

এক এক রাজ্যে এক এক দলের সঙ্গে এনসিপি জোট করে রয়েছে। কেন্দ্রীয় সরকারে এনসিপি কংগ্রেস নেতৃত্বাধীন সংযুক্ত প্রগতিশীল জোট বা ইউপিএ-এর সঙ্গী। আবার কেরলে এই দল সিপিআই(এম) নেতৃত্বাধীন বাম গণতান্ত্রিক জোট এবং নাগাল্যান্ডে ভারতীয় জনতা পার্টির সঙ্গে জোটবদ্ধ। ভারতে ১৮টি রাজ্যে এই দলের অস্তিত্ব রয়েছে।

## বিশিষ্ট নেতা
* পূর্ণ অ্যাজিটক সাংমা, এনসিপি সাধারণ সম্পাদক, লোকসভার প্রাক্তন অধ্যক্ষ
* প্রফুল্ল পটেল, অসামরিক বিমান পরিবহন মন্ত্র
* তারিক আনোয়ার, এনসিপি সাধারণ সম্পাদক, সাংসদ
* অজিত পওয়ার, মহারাষ্ট্রের উপমুখ্যমন্ত্রী, জলসম্পদ ও শক্তি মন্ত্রী 
* ছগন ভুজবল, মহারাষ্ট্রের প্রাক্তন মুখ্যমন্ত্রী ও পূর্ত মন্ত্র
* আগাথা সাংমা,সাংসদ, ভারতের গ্রামোন্নয়ণ রাষ্ট্রমন্ত্রী 
* সুপ্রিয়া সূলে, সাংসদ

## পাদটীকা

## আরও দেখুন
* ভারতের রাজনীতি
* ভারতের রাজনৈতিক দলগুলির তালিকা
## বহিঃসংযোগ
* Nationalist Congress Party-NCP-News

বিষয়শ্রেণী:ভারতের রাজনৈতিক দল
বিষয়শ্রেণী:১৯৯৯-এ ভারতে প্রতিষ্ঠিত
বিষয়শ্রেণী:ভারতের উদারপন্থী দল
বিষয়শ্রেণী:ভারতীয় জাতীয়তাবাদী রাজনৈতিক দল
বিষয়শ্রেণী:ভারতের সমাজতান্ত্রিক দল
বিষয়শ্রেণী:ভারতের জাতীয় রাজনৈতিক দল
বিষয়শ্রেণী:১৯৯৯-এ প্রতিষ্ঠিত রাজনৈতিক দল

বিষয়শ্রেণী:এশিয়ার মধ্যপন্থী দল
শাহ পরান

**শাহ পরান** ছিলেন ১৪শ শতাব্দীর একজন সিলেট অঞ্চলের সুফি সাধক। তিনি শাহজালালের বোনের ছেলে। ১৩০৩ সালে শাহজালালের সিলেট বিজয়ের সময়ে তিনি শামিল ছিলেন।

## আরও দেখুন
* হযরত শাফাই শাহ্  আউলিয়া গায়েবী রহঃ
হযরত শাফাই শাহ্ আউলিয়া  গায়েবী  (রহঃ) ছিলেন একজন প্রখ্যাত সুফি সাধক এবং ইসলাম প্রচারক। তিনি হযরত শাহজালাল ইয়ামেনী (রহঃ)-এর ৩৬০ জন সফরসঙ্গীর অন্যতম ছিলেন, যারা ১৩০৩ সালে (৭০৩ হিজরী) ভারতীয় উপমহাদেশে, বিশেষ করে সিলেট অঞ্চলে ইসলাম প্রচারের উদ্দেশ্যে আগমন করেছিলেন। 

তার সম্পর্কে কিছু তথ্য নিচে দেওয়া হলো:

* **পরিচিতি**: তিনি ৩৬০ আউলিয়ার একজন হিসেবে পরিচিত।
* **"গায়েবী" নামের কারণ**: তার নামের সাথে "গায়েবী" শব্দটি যুক্ত হওয়ার কারণ হলো, কথিত আছে যে আল্লাহ তাঁকে 'ইলমে লাদুন্নী' বা অদৃশ্য বিষয় জানার বিশেষ জ্ঞান দান করেছিলেন, যার মাধ্যমে তিনি ভবিষ্যৎ বা গোপন বিষয় সম্পর্কে জানতে পারতেন।
* **মাজার শরীফ**: তার পবিত্র মাজার শরীফ বাংলাদেশের কিশোরগঞ্জ জেলার বাজিতপুর উপজেলার পিরিজপুর ইউনিয়নের সুলতানপুর উত্তর পাড়ায় অবস্থিত। 

হযরত শাহজালাল ও তার সফরসঙ্গী পীর-দরবেশদের আগমনের ফলেই সিলেট অঞ্চলকে "৩৬০ আউলিয়ার দেশ" বলা হয় এবং তারা বাংলাদেশের বিভিন্ন স্থানে ইসলামের বাণী ছড়িয়ে দেন। 

## তথ্যসূত্র

বিষয়শ্রেণী:ইসলামি ব্যক্তিত্ব
বিষয়শ্রেণী:বাংলাদেশে ইসলাম
বিষয়শ্রেণী:বাংলাদেশী সুফি সাধক
বিষয়শ্রেণী:সিলেটের ব্যক্তি
বিষয়শ্রেণী:আরব বংশোদ্ভূত ভারতীয় ব্যক্তি
বাণভট্ট

**বাণভট্ট** ছিলেন খ্রিষ্টাব্দ সপ্তম শতাব্দীর ভারতীয় সংস্কৃত পণ্ডিত। তিনি **বাণ** নামে সমধিক পরিচিত ছিলেন। তিনি ছিলেন উত্তর ভারতীয় রাজা হর্ষবর্ধনের (৬০৬-৬৪৭ খ্রি.) *অস্থান কবি* (সভাকবি)। বাণ হর্ষবর্ধনের জীবনী *[[হর্ষচরিত]]* ও বিশ্বের অন্যতম প্রাচীন উপন্যাস *[[কাদম্বরী]]* রচনা করেছিলেন।

বাণভট্ট প্রাচীন কান্যকুব্জ বা কনৌজ অঞ্চলের প্রীতিকূট গ্রামে বাৎস্যায়ন গোত্রীয় এক মগ ব্রাহ্মণ পরিবারে জন্মগ্রহণ করেন। তার পিতা ও মাতার নাম যথাক্রমে চিত্রভানু ও রাজদেবী। শৈশবেই তাঁর মাতার মৃত্যু হয় এবং মাত্র চোদ্দো বছর বয়সে তাঁর পিতারও মৃত্যু ঘটে। বানণভট্ট ভারচু নামক একজন গুরুর কাছে শিক্ষা লাভ করেন। যৌবনকালে বানভট্ট তাঁর বৈমাত্রেয় ভ্রাতাদের সহিত বহু স্থানে পরিভ্রমণ করেন।
   একটি কাহিনী অনুসারে বানভট্টকে পত্রের দ্বারা পুষ্যভূতি বংশের রাজা হর্ষবর্ধন তাঁর রাজসভায় উপস্থিত হতে আদেশ করেন। রাজসভায় উপস্থিতির কিছু দিনের মধ্যেই তিনি রাজসভায় বেশ জনপ্রিয়তা লাভ করেন।

সংস্কৃতে একটি প্রবাদ আছে: *কাদম্বরী রসজ্ঞানাং আহারোপি ন রোচতে।* অর্থাৎ, "হে কাদম্বরী, সুরা ঢাললে, মানুষের আর ক্ষুধা থাকে না।" এই প্রবাদটি বাণের রচনা।

বিষয়শ্রেণী:সংস্কৃত কবি
বিষয়শ্রেণী:ভারতীয় পুরুষ জীবনীকার
বিষয়শ্রেণী:৭ম শতাব্দীর ভারতীয় কবি
বিষয়শ্রেণী:সংস্কৃত লেখক
বিষয়শ্রেণী:বিহারের ইতিহাস
বিষয়শ্রেণী:ভারতীয় পুরুষ ঔপন্যাসিক
বিষয়শ্রেণী:ভারতীয় পুরুষ কবি
স্কোয়াড্রন লিডার

thumb|right|150px| স্কোয়াড্রন লিডারের পরিচায়িকা
**স্কোয়াড্রন লিডার** হলো একটি সামরিক পদবী মূলত ব্রিটিশ বিমানবাহিনীর  এবং যেসব দেশে ব্রিটিশ প্রভাব ছিল ঐত্যিহাসিকভাবে সেসব দেশের কমিশনপ্রাপ্ত অফিসারদের জন্য। এটা মাঝে মাঝে বোঝায় যেসব দেশে ব্রিটিশ নিয়ম মানা হয়নি সেসব দেশে এই পদের সমতুল্য পদবীর ইংরেজি প্রতিশব্দ হিসেবে। এই পদটি ফ্লাইট লেফট্যানেন্ট পদের ওপরে এবং উইং কমান্ডার পদবীর ঠিক নিচে অবস্থিত।

ন্যাটোতে এই পদবীর নাম দেওয়া হয়েছে ওএফ-৩ যা ব্রিটিশ নেভির লেফট্যানেন্ট কমান্ডার বা ব্রিটিশ সামরিক বাহিনীর বা মেরিন সেনা বাহিনীর মেজর পদের সমতুল্য।
এর সমতুল্য পদ হচ্ছে ডব্লিউএএএফ, ডব্লিউআরএএফ (১৯৬৮ সাল পর্যন্ত) এবং পিএমআরএএফএনএসে (১৯৮০ সাল পর্যন্ত) স্কোয়াড্রন অফিসার।

## ইতিহাস
১৯১৮ সালের ১লা এপ্রিল রয়েল এয়ার ফোর্স এই পদটা ব্রিটিশ সামরিক বাহিনী থেকে নিয়েছিল, যেখানে রয়েল নেভাল এয়ার সার্ভিসের লেফট্যানেন্ট কমান্ডার ও রয়েল ফ্লাইং করপ্সের মেজর শুধুমাত্র মেজর হিসেবে পরিগণিত হয়। ১৯১৯ সালের ১লা আগস্ট থেকে এই পদটা ব্যবহৃত হচ্ছে।

## অন্যান্য বিমান বাহিনীতে
কমনওয়েলথের অনেক দেশে এই স্কোয়াড্রন লিডার পদটা আছে, যেমন বাংলাদেশ বিমানবাহিনী, ঘানা বিমানবাহিনী, ভারতীয় বিমানবাহিনী, শ্রীলঙ্কা বিমান বাহিনী,পাকিস্তান বিমানবাহিনী, রয়েল অস্ট্রেলিয়ান বিমানবাহিনী এবং রয়েল নিউজিল্যান্ড বিমানবাহিনী।এছাড়াও মিসর,ওমান, থাইল্যান্ডের বিমানবাহিনীতেও এই পদ আছে।


File:RAAF_O4_rank.png|অস্ট্রেলিয়ান বিমান বাহিনীর কাধেঁর পরিচায়িকা
File:Hellenic_Air_Force_OF-3.svg|হেলেনিক বিমান বাহিনীর পরিচায়িকা
File:Squadron_Leader_of_IAF.png|ভারতীয় বিমান বাহিনীর পরিচায়িকা
File:Thai_air_O3.png|থাই বিমান বাহিনীর পরিচায়িকা
File:Sqn Ldr Pakistan Air Force.png|পাকিস্তানি বিমান বাহিনীর পরিচায়িকা


## স্থলবাহিনী
ব্রিটিশ স্থলবাহিনীতে অশ্বারোহী সেনাদলে এবং রয়েল আর্মড ক্রপ্সে স্কোয়াড্রন লিডার উপাধিটা থাকলেও এই পদটা নেই। একটা সশস্ত্র যুদ্ধবাহনের স্কোয়াড্রনের কমান্ডারকে এই উপাধি দেয়া হয়। স্কোয়াড্রন লিডার পদটা আসলে মেজরের সমতুল্য, যদিও দ্বিতীয় বিশ্বযুদ্ধের সময় এটা ক্যাপ্টেনের পদ হিসেবে গণ্য করা হয়েছিল।

## তথ্যসূত্র


## বহিঃসংযোগ
* http://flagspot.net/flags/gb-rafrk.html

বিষয়শ্রেণী:সামরিক বাহিনী
বিষয়শ্রেণী:সামরিক পদমর্যাদা
বিষয়শ্রেণী:বাংলাদেশের সামরিক পদমর্যাদা
সৈয়দ মাহবুব মোর্শেদ

**সৈয়দ মাহবুব মোর্শেদ** একজন বাংলাদেশী বিচারপতি 
যিনি ১৯১১ সালের ১১ই জানুয়ারি জন্মগ্রহণ করেন ভারতের পশ্চিমবঙ্গের মুর্শিদাবাদে।১৯৬৭ সালে তিনি প্রধান বিচারপতির পদ থেকে ইস্তফা দিয়ে দেশের মানুষের পাশে এসে দাঁড়িয়ে আন্দোলনে সমর্থন দিয়েছিলেন। 

## শিক্ষা জীবন
সৈয়দ মাহবুব মোর্শেদের বাবা সৈয়দ আবদুস সালেক ছাত্রজীবনে মেধার পরিচয় দিয়ে পরে বঙ্গীয় সিভিল সার্ভিসের সদস্যপদ লাভ করেছিলেন। শেরেবাংলা এ কে ফজলুল হক ছিলেন বিচারপতি মোর্শেদের মামা। বগুড়া জিলা স্কুল থেকে ১৯২৬ সালের ম্যাট্রিক পরীক্ষায় তিনি রাজশাহী বিভাগে প্রথম স্থান অর্জন করেন। কলকাতার প্রেসিডেন্সি কলেজ থেকে অর্থনীতি বিষয়ে তিনি অনার্সসহ বিএ পাস করেন ১৯৩০ সালে। সৈয়দ মাহবুব মোর্শেদ এমএ পাস করেন ১৯৩২ সালে। কলকাতা বিশ্ববিদ্যালয় থেকে প্রথম শ্রেণীতে আইন পাস করেন ১৯৩৩ সালে । ১৯৩৯ সালে ইংল্যান্ডের লিনকন্স ইন থেকে ব্যারিস্টারী ডিগ্রি লাভ করেন। 
## কর্মজীবন
দেশে ফিরে সৈয়দ মাহবুব মোর্শেদ কলকাতা হাইকোর্টে আইন ব্যবসা শুরু করেন। তিনি ঢাকা হাইকোর্টে যোগ দেন ১৯৫৫ সালে ।ঐ বছরই তিনি ঢাকা হাইকোর্টের বিচারক নিযুক্ত হন। ১৯৬২-৬৩ সালে পাকিস্তান সুপ্রিম কোর্টের বিচারক এবং ১৯৬৪ সালে হাইকোর্টের প্রধান বিচারপতি পদে নিয়োগ লাভ করেন।১৯৬৭ সালে তিনি প্রধান বিচারপতির পদ থেকে ইস্তফা দিয়ে দেশের মানুষের পাশে এসে দাঁড়িয়েছিলেন। ১৯৬৮ সালে যখন আগরতলা ষড়যন্ত্র মামলায় শেখ মুজিবুর রহমানের কৌঁসুলি স্যার টম উইলিয়ামসের সাথে তিনি সহকারী হিসেবে কাজ করতে চেয়েছিলেন।’ টম উইলিয়ামস বলেছিলেন, ‘একজন প্রধান বিচারপতি সব সময়ের জন্যই প্রধান বিচারপতি থাকেন। সুতরাং সে হিসেবে আপনি আমার উপদেষ্টা হিসেবেই কাজ করবেন।’ টম উইলিয়ামস ঢাকা যখন ছিলেন, তখন তার সঙ্গে বিচারপতি মোর্শেদের আগরতলা ষড়যন্ত্র মামলা নিয়ে অনেক আলোচনা হয়। বিচারপতি মোর্শেদের জ্ঞান ও আইনের শাসনের প্রতি সমর্থন দেখে টম উইলিয়ামস বহুবার প্রশংসা করেছেন তার। আইয়ুব খানের গোলটেবিল বৈঠকে (ফেব্রুয়ারি-মার্চ ১৯৬৯) সমগ্র পাকিস্তানের যে ৩৫ জন নেতা আমন্ত্রিত হয়েছিলেন, তাদের মধ্যে অন্যতম ছিলেন বিচারপতি মোর্শেদ ।
## আন্দোলন
১৯৫০ সালে তিনি ঢাকায় চলে আসেন এবং ১৯৫২ সালের ভাষা আন্দোলনে অংশ নেন। উপমহাদেশে সাম্প্রদায়িক সম্প্রীতি বজায় রাখার জন্য সৈয়দ মাহবুব মোর্শেদ উদ্যোগী ভূমিকা নিয়েছিলেন। ১৯৫৪ সালের যুক্ত ফ্রন্ট নির্বাচনে ও ২১ দফা কর্মসূচি প্রণয়নে তার ভূমিকা ছিল উল্লেখযোগ্য । প্রধান বিচারপতি থাকাকালে নিম্ন আদালতের উন্নয়নের ক্ষেত্রে অত্যন্ত গুরুত্বপূর্ণ ভূমিকা রাখেন। ১৯৬৯ সালের গণ-অভ্যুত্থানেও তিনি রাজনীতিবিদদের সহায়তায় এগিয়ে আসেন।পরবর্তী সময়ে কিছুটা ভগ্ন স্বাস্থ্যজনিত কারণে, কিছুটা সে সময়ের রাজনৈতিক পরিস্থিতির দরুন তিনি নিজেকে খানিকটা গুটিয়ে নিয়েছিলেন।

## তথ্যসূত্র

## বহিঃসংযোগ
* কিংবদন্তি বিচারপতি- সমকাল,৩ এপ্রিল ২০১৮, পৃষ্ঠা ৮। http://epaper.samakal.com/nogor-edition/2018-04-03/8 

বিষয়শ্রেণী:বাংলাদেশী বিচারক
বিষয়শ্রেণী:১৯১১-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:বগুড়া জিলা স্কুলের প্রাক্তন শিক্ষার্থী
বিষয়শ্রেণী:১৯৭৯-এ মৃত্যু
বিষয়শ্রেণী:পাকিস্তানের সুপ্রিম কোর্টের বিচারপতি